Langedig
Langedig a zo ur gumun eus Breizh e kanton Henbont e departamant ar Mor-Bihan.

Douaroniezh 

Langedig eo eil brasañ kumun Breizh, war-lerc'h Skaer ha dirak Pempont ha Gwenvenez-Penfaou.
 Eieniñ a ra Stêr an Intel e Langedig.

Anv 

 Erwan Vallerie ː Lankintic, 1160; Landgendic, Landgedic, 1264; Languidic, 1282; Languindic, 1291, 1310; Languendic, 1313; Languidic, 1387; Languendic, 1399; Languidic, 1453, 1516

Gerdarzh

Ardamezioù

Istor

Dispac'h Gall 
 Melestradurezh: krouet e voe kumun Langedig e 1790. Gant al lezenn eus an 23 a viz Eost 1790 e voe lakaet Langedig da benn ur c'hanton, hini Langedig; div gumun a oa ennañ: Prederion ha Langedig, e Bann Henbont e oa. Diskaret e voe Kanton Langedig gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e voe kumun Langedig e Kanton Henbont bet miret ha brasaet e 1801 gant an hevelep lezenn. Lakaet e oa bet en Arondisamant an Oriant bet krouet e 1800.

Brezel-bed kentañ
 348 gwaz eus ar gumun a gollas o buhez abalamour d'ar brezel, d.l.e. 8,05 % eus he foblañs e 1911. 
Eil Brezel-bed
 Ur c'harr-nij (Wellington Mk.IV marilhet Z1383 ha kodet UV-D) eus aerlu ar Rouantelezh-Unanet (Royal Air Force) a gouezhas e Kerroc'h d'ar 22 a viz Even 1942: mervel a reas ar pemp milour aostralian a oa ennañ, douaret int e bered Kerantreizh en Oriant.
 Ur c'harr-nij (B-17-F marilhet 40-BO) eus Aerlu SUA (United States Army Air Forces) a gouezhas e Kergurun d'ar 16 a viz Imbril 1943: pemp milour a varvas, ar pemp nijour all a voe tapet d'an Alamaned.
 D'ar 7 a viz Eost 1944 e voe dieubet gant lu SUA, mervel a reas pemp den nann-soudard, 15 all a voe gloazet, pa voe tennet taolioù-kanol gant an Alamaned. 
 D'an 16 a viz Mae 1945 e voe kavet korf marv un den eus ar gumun, ezel eus ar Rezistañs, bet boureviet, lazhet ha mañsonet d'an 13 a viz Gouere 1944 gant al lu alaman e kreñvlec'h Pentevr e Sant-Pêr-Kiberen.
 Mervel a reas 54 den ag ar gumun abalamour d'ar brezel. 
Brezel Indez-Sina: ur gwaz a varvas.

Brezhoneg 

 Ar Brezoneg er Skol, 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.
 Klasoù divyezhek a zo eno abaoe 2001. 
 E distro-skol 2022 e oa enskrivet 137 skoliad er c'hlasoù divyezhek (18,8 % eus skolidi ar gumun evit a sell ouzh ar c'hentañ derez). https://www.brezhoneg.bzh/98-kelenn.htm

Monumantoù ha traoù heverk 

 Feunteun Sant Urloù.

 An iliz katolik.
 Monumant ar re varv.
 Steudadoù meurvein Kêrsolan.

Emdroadur ar boblañs abaoe 1793

Melestradurezh

Tud 
 Benoît Purenne, c'hoarier echedoù.

Ardamezeg ar familhoù

Tud ganet eno
Loeiza ar Meliner, skrivagnerez vrezhonek, d'an 9 a viz Meurzh 1887.
Lucien Pouëdras, livour, e 1937.

Tud marvet eno

Gevelliñ

Krennlavar 
Re Langedig, pennoù du, 
A ra krampouezh gant ludu 
Evit armerzh o gwinizh-du !

Liammoù diavaez 
 Langedig war lec'hienn Geobreizh

Levrlennadur 

 Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
 Erwan Vallerie : Diazezoù studi istorel an anvioù-parrez. Corpus. An Here. 1995

Notennoù ha daveoù 

Kumunioù ar Mor-Bihan
Kumunioù bet krouet er Mor-Bihan e 1790
Ar Brezoneg er Skol
Nijerezioù ar C'hommonwealth aet d'ar strad e Breizh e-pad an Eil brezel-bed
Nijerezioù SUA aet d'ar strad e Breizh e-pad an Eil brezel-bed
Tud lakaet d'ar marv gant al lu alaman e kreñvlec'h Pentevr e 1944